CELEX: 52010PC0020
Language: lv
Date: 2010-02-03
Title: Priekšlikums Padomes lēmums par Nolīguma parakstīšanu starp Horvātijas Republiku un Eiropas Savienību par Horvātijas Republikas līdzdalību Eiropas Narkotiku un narkomānijas uzraudzības centra darbā

Svarīgs juridisks paziņojums

|

52010PC0020

Priekšlikums Padomes lēmums par Nolīguma parakstīšanu starp Horvātijas Republiku un Eiropas Savienību par Horvātijas Republikas līdzdalību Eiropas Narkotiku un narkomānijas uzraudzības centra darbā  /* COM/2010/0020 galīgā redakcija - NLE 2010/0010 */  

	[pic] | EIROPAS KOMISIJA |Briselē, 3.2.2010COM(2010)20 galīgā redakcija2010/0010 (NLE)PriekšlikumsPADOMES LĒMUMSpar Nolīguma parakstīšanu starp Horvātijas Republiku un Eiropas Savienību par Horvātijas Republikas līdzdalību Eiropas Narkotiku un narkomānijas uzraudzības centra darbāPASKAIDROJUMA RAKSTS-  Saskaņā ar 21. partu Eiropas Parlamenta un Padomes Regulā (EK) Nr. 1920/2006 (pārstrādāta versija) Eiropas Narkotiku un narkomānijas uzraudzības centrs (ENNUC) ir atvērts to trešo valstu dalībai, kurām ir kopējas intereses ar Savienību un tās dalībvalstīm attiecībā uz Centra mērķiem un darbu.-  Horvātijas Republika līdzdalībai ENNUC darbā pieteicās 2005. gadā. Pamatojoties uz Padomes 2006. gada 11. jūlija sarunu direktīvu, sarunas ar Horvātijas Republiku 2009. gada jūlijā tika sekmīgi pabeigtas, parafējot Nolīgumu. Nolīgums pēc tam tika pārskatīts, lai ņemtu vērā Līguma par Eiropas Savienības darbību (LESD) stāšanos spēkā, un 2009. gada 22. decembrī abas puses to parafēja.****Nolīguma projekta saturu var rezumēt šādi:Horvātijas Republika piedalīsies Centra darba programmā un izpildīs Eiropas Parlamenta un Padomes Regulā (EK) Nr. 1920/2006 (pārstrādāta versija) noteiktās prasības. Horvātijas Republikai būs sasaiste ar Eiropas Informācijas tīklu par narkotikām un narkomāniju ( Reitox ) un iespēja apmainīties ar ENNUC ar datiem, ievērojot Savienības un dalībvalstu tiesību aktos noteiktās datu aizsardzības prasības. Horvātijas Republika veiks finanšu ieguldījumus Savienības labā, lai segtu savas līdzdalības izmaksas. Horvātijas Republika piedalīsies arī Centra valdes darbā bez balsošanas tiesībām, līdz laikam, kad tā kļūs par Eiropas Savienības dalībvalsti. ENNUC pret Horvātijas Republiku izturēsies tāpat kā pret esošajām dalībvalstīm, piemērojot vienādus noteikumus attiecībā uz sasaisti ar Eiropas Informācijas tīklu par narkotikām un narkomāniju ( Reitox ) un personāla jautājumiem.Nolīgums ir paredzēts nenoteiktam laikam, līdz Horvātijas Republika kļūs par Eiropas Savienības dalībvalsti.****-  Līguma par Eiropas Savienības darbību 218. panta 5. punktā teikts, ka pēc sarunu vadītāja priekšlikuma Padome pieņem lēmumu, ar kuru pilnvaro parakstīt nolīgumu un vajadzības gadījumā — to provizoriski piemērot līdz brīdim pirms tā stāšanās spēkā.-  Tādēļ Padome tiek lūgta pilnvarot Komisiju Eiropas Savienības vārdā parakstīt Nolīgumu starp Eiropas Savienību un Horvātijas Republiku par Horvātijas Republikas līdzdalību Eiropas Narkotiku un narkomānijas uzraudzības centra darbā un iecelt personas, kas būtu pilnvarotas veikt parakstīšanu.-  2010/0010 (NLE)PriekšlikumsPADOMES LĒMUMSpar Nolīguma parakstīšanu starp Horvātijas Republiku un Eiropas Savienību par Horvātijas Republikas līdzdalību Eiropas Narkotiku un narkomānijas uzraudzības centra darbāEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 168. panta 5. punktu saistībā ar 218. panta 5. punktu,ņemot vērā Komisijas priekšlikumu,tā kā:1.  Padomes 2006. gada 12. decembra Regulas (EK) Nr. 1920/2006 par Eiropas Narkotiku un narkomānijas uzraudzības centra izveidi (pārstrādāta versija)[1] 21. pantā noteikts, ka Centrs ir atvērts to trešo valstu dalībai, kurām ir kopējas intereses ar Savienību un tās dalībvalstīm attiecībā uz Centra mērķiem un darbu.2.  Padome 2006. gada 11. jūlijā pilnvaroja Komisiju sākt sarunas ar Horvātijas Republiku attiecībā uz Nolīgumu par Horvātijas Republikas līdzdalību Eiropas Narkotiku un narkomānijas uzraudzības centra darbā. Ar nolīguma parafēšanu sarunas tika sekmīgi pabeigtas.3.  Sarunu vadītājam Eiropas Savienības vārdā Nolīgums jāparaksta, ņemot vērā tā noslēgšanu vēlāk,IR PIEŅĒMUSI ŠO LĒMUMU.1. pantsKomisija ir pilnvarota Eiropas Savienības vārdā parakstīt Nolīgumu starp Horvātijas Republiku un Eiropas Savienību par Horvātijas Republikas līdzdalību Eiropas Narkotiku un narkomānijas uzraudzības centra darbā un iecelt personas, kas būtu pilnvarotas veikt parakstīšanu.Parakstāmā nolīguma teksts ir pievienots šim lēmumam.2. pantsŠis lēmums stājas spēkā tā pieņemšanas dienā.Briselē, […]Padomes vārdā —[Priekšsēdētājs]  PIELIKUMSNOLĪGUMSstarp Horvātijas Republiku un Eiropas Savienību par Horvātijas līdzdalību Eiropas Narkotiku un narkomānijas uzraudzības centra darbāHORVĀTIJAS REPUBLIKA, no vienas puses, un EIROPAS SAVIENĪBA (“Savienība”), no otras puses,atgādinot, ka Eiropadomes Saloniku sanāksmē 2003. gadā tika izvirzīts mērķis, ka, balstoties uz paplašināšanās laikā gūto pieredzi, jāturpina nostiprināt priviliģētās attiecības starp Eiropas Savienību un Rietumbalkānu valstīm,ņemot vērā Eiropas Parlamenta un Padomes Regulu (EK) Nr. 1920/2006[2] (“Regula”) par Eiropas Narkotiku un narkomānijas uzraudzības centru (“Centrs”),tā kā Regulas 21. pantā ir noteikts, ka Centrs ir atvērts to trešo valstu dalībai, kurām ir kopējas intereses ar Savienību un tās dalībvalstīm attiecībā uz Centra mērķiem un darbu,tā kā Horvātijas Republikai ir tie paši mērķi, kādi Regulā paredzēti attiecībā uz Centru, jo Horvātijas Republikas galvenais mērķis ir iestāšanās Eiropas Savienībā,tā kā Horvātijas Republika piekrīt Centra pienākumu aprakstam un tā darba metodēm, kā arī Regulā noteiktajām prioritārajām jomām,tā kā Horvātijas Republikā ir iestāde, kas ir piemērota, lai iegūtu sasaisti ar Eiropas Informācijas tīklu par narkotikām un narkomāniju,IR VIENOJUŠĀS PAR TURPMĀKO.1. pantsHorvātijas Republika pilnībā piedalās Centra darbībā saskaņā ar šajā nolīgumā paredzētajiem nosacījumiem.2. pantsEiropas Informācijas tīkls par narkotikām un narkomāniju ( REITOX )4.  Horvātijas Republika iegūst sasaisti ar Eiropas Informācijas tīklu par narkotikām un narkomāniju ( REITOX ).5.  Horvātijas Republika 28 dienu laikā no šā nolīguma spēkā stāšanās dienas paziņo Centram savas valsts informācijas tīkla galvenos elementus, tostarp valsts uzraudzības centru, kā arī nosauc visus pārējos specializētos centrus, kas varētu veikt lietderīgu ieguldījumu Centra darbā.3. pantsValdeCentra valde uzaicina Horvātijas Republikas pārstāvi piedalīties valdes sēdēs. Pārstāvis piedalās neierobežoti, taču bez balsstiesībām. Lai apspriestu vienīgi Savienības un tās dalībvalstu interešu jautājumus, valde izņēmuma gadījumos var sasaukt sanāksmi, kurā piedalās vienīgi dalībvalstu un Eiropas Komisijas pārstāvji.Sēdē ar Horvātijas Republikas pārstāvjiem valde pieņems sīki izstrādātus noteikumus par Horvātijas Republikas līdzdalību Centra darbībā.4. pantsBudžetsHorvātijas Republika veic finanšu iemaksas 1. pantā minētajās Centra darbībās saskaņā ar šā nolīguma pielikuma noteikumiem, kas ir tā neatņemama sastāvdaļa.5. pantsDatu aizsardzība un konfidencialitāte6.  Ja, pamatojoties uz šo nolīgumu, Centrs saskaņā ar Savienības un Horvātijas tiesību aktiem Horvātijas iestādēm nosūta informāciju, šādu informāciju var izmantot tikai norādītajam mērķim un saskaņā ar nosūtītājas iestādes norādītajiem nosacījumiem. Šāda informācija nedrīkst ietvert personas datus.7.  Datus par narkotikām un narkomāniju, ko Centrs sniedzis Horvātijas iestādēm, var publicēt saskaņā ar Savienības un Horvātijas noteikumiem par informācijas izplatīšanu un konfidencialitāti. Personas datus nedrīkst publicēt vai darīt pieejamus sabiedrībai.8.  Horvātijas Republikā izvēlētajiem specializētajiem centriem nav pienākuma sniegt informāciju, kas ir klasificēta kā konfidenciāla atbilstoši Horvātijas tiesību aktiem.9.  Attiecībā uz datiem, ko Horvātijas iestādes sniedz Centram, tam ir saistoši Regulas 6. pantā paredzētie noteikumi.6. pantsJuridiskais statussAģentūrai Horvātijas Republikā ir tādas pati tiesībspēja un rīcībspēja kā juridiskām personām saskaņā ar Horvātijas tiesību aktiem.7. pantsAtbildībaCentra atbildību regulē Regulas 19. panta noteikumi.8. pantsPrivilēģijasLai aģentūra un tās darbinieki varētu veikt savus uzdevumus, Horvātijas Republika piešķir privilēģijas un imunitāti, kas identiskas Protokola par privilēģijām un neaizskaramību Eiropas Kopienās 1. līdz 4., 6. un 7. , 11. līdz 14., 16., 18. un 19. pantā minētajām privilēģijām un imunitāti[3].9. pantsCivildienesta noteikumiSaskaņā ar Eiropas Kopienu pārējo darbinieku nodarbināšanas kārtības 12. panta 2. punkta a) apakšpunktu Horvātijas valstspiederīgos, kam ir visas pilsoņu tiesības, Centra izpilddirektors var pieņemt darbā, noslēdzot ar viņiem līgumu.10. pantsStāšanās spēkāŠis nolīgums stājas spēkā otrā mēneša pirmajā dienā pēc dienas, kad saņemta pēdējā diplomātiskā nota, kurā apstiprināts, ka ir izpildītas attiecīgās līgumslēdzējas puses juridiskās prasības saistībā ar nolīguma stāšanos spēkā.11. pantsSpēkā esamība un izbeigšana10.  Šis nolīgums ir noslēgts uz neierobežotu laiku. Tas zaudē spēku dienā, kad Horvātijas Republika pievienojas Eiropas Savienībai.11.  Līgumslēdzējas puses var denonsēt šo nolīgumu, iesniedzot rakstisku paziņojumu otrai Līgumslēdzējai pusei. Šis nolīgums zaudē spēku sešus mēnešus pēc šāda paziņojuma saņemšanas dienas.Sagatavots [...], [...] divos eksemplāros angļu valodā.Horvātijas Republikas vārdā Eiropas Savienības vārdāPIELIKUMSHorvātijas Republikas finanšu iemaksas Eiropas Narkotiku un narkomānijas uzraudzības centram12.  Finanšu iemaksas, kas Horvātijas Republikai jāiemaksā Eiropas Savienības budžetā, lai piedalītos Eiropas Narkotiku un narkomānijas uzraudzības centra („Centrs”) darbā, pakāpeniski palielināsies četru gadu laikā, kuros Horvātijas Republika pakāpeniski ieviesīs pasākumus. Nepieciešamās finanšu iemaksas ir šādas:13.  pirmajā līdzdalības gadā EUR 100 00014.  otrajā līdzdalības gadā EUR 150 00015.  trešajā līdzdalības gadā EUR 210 00016.  ceturtajā līdzdalības gadā EUR 271 000.Sākot no piektā līdzdalības gada, Horvātijas Republikas ikgadējās finanšu iemaksas Centra labā ir tādas pašas kā ceturtajā līdzdalības gadā, kas indeksētas proporcionāli Centram piešķirto Savienības subsīdiju palielinājumam.Lai veiktu iemaksas Centram, Horvātijas Republika var daļēji izmantot Savienības palīdzību ievērojot, ka pirmajā gadā Savienības maksimālais ieguldījums var būt 75 %, otrajā gadā 60 % un turpmākajos gados 50 %. Saskaņā ar atsevišķu plānošanas procedūru pieprasītie Savienības līdzekļi Horvātijas Republikai tiks pārskaitīti atsevišķa finanšu memoranda veidā.Atlikušo iemaksu daļu sedz Horvātijas Republika.17.  Horvātijas Republikas iemaksas tiks pārvaldītas saskaņā ar finanšu noteikumiem, ko piemēro Eiropas Savienības vispārējam budžetam. Ceļa un uzturēšanās izdevumi, kas Horvātijas Republikas pārstāvjiem un ekspertiem rodas sakarā ar piedalīšanos Centra darbībās vai sanāksmēs saistībā ar Centra darba programmas īstenošanu, Centrs atlīdzina, pamatojoties uz un saskaņā ar procedūrām, kas pašlaik ir spēkā attiecībā uz Eiropas Savienības dalībvalstīm.18.  Pirmajā savas dalības kalendārajā gadā Horvātijas Republika veic iemaksas, ko proporcionāli aprēķina no dalības dienas līdz gada beigām. Turpmākajos gados iemaksas veic saskaņā ar šo nolīgumu.[1] OV L 376, 27.12.2006., 1. lpp.[2] OV L 376, 27.12.2006., 1. lpp.[3] Protokols par privilēģijām un imunitāti Eiropas Kopienās, kas pievienots Līgumam par vienotas Eiropas Kopienu Padomes un vienotas Eiropas Kopienu Komisijas izveidi, OV L 152, 13.7.1967, 13. lpp.